pythainlp/thai-wiki-dataset-v4 huggingface dataset:
แคว้นมูซาชิ

แคว้นมูซาชิ  หรือบางครั้งเรียกว่า บูชู  เป็นหนึ่งในแคว้นในอดีตของประเทศญี่ปุ่น ซึ่งปัจจุบันเป็นพื้นที่ที่ประกอบด้วยมหานครโตเกียว ส่วนใหญ่ของจังหวัดไซตามะ และส่วนหนึ่งของจังหวัดคานางาวะ (นครคาวาซากิและนครโยโกฮามะ) แคว้นมูซาชิมีอาณาเขตติดกับแคว้นคาอิ แคว้นโคซูเกะ แคว้นซางามิ แคว้นชิโมซะ และแคว้นชิมตสึเกะ
แคว้นมูซาชิเป็นแคว้นที่ใหญ่ที่สุดในภูมิภาคคันโต
ประวัติศาสตร์.
แคว้นมูซาชิมีเมืองศูนย์กลางตั้งอยู่ในบริเวณที่ในปัจจุบันคือนครฟูจู โตเกียว และมีวัดประจำแคว้นตั้งอยู่ในบริเวณที่ในปัจจุบันคือนครโคกูบุนจิ โตเกียว ในช่วงปลายยุคเซ็งโงกุ พื้นที่แห่งนี้มีเมืองเอโดะอันเป็นเมืองที่มีอิทธิพลมากที่สุดในภาคตะวันออกของญี่ปุ่น มีปราสาทเอโดะเป็นฐานที่มั่นของโทกูงาวะ อิเอยาซุ หลังยุทธการที่เซกิงาฮาระ เข้าสู่ยุคเอโดะ เมืองเอโดะกลายเป็นเมืองศูนย์กลางของอำนาจทางการเมืองของญี่ปุ่น และถูกเปลี่ยนชื่อเป็นโตเกียวในช่วงการฟื้นฟูเมจิ
ศาลเจ้าฮิกาวะถูกกำหนดให้เป็นศาลเจ้าชินโตหลักประจำแคว้น ("อิจิโนมิยะ") และมีศาลเจ้าที่เป็นสาขาอีกหลายแห่ง
ชื่อของแคว้นได้นำมาตั้งชื่อเรือประจัญบาน"มูซาชิ" ซึ่งเป็นเรือประจัญบานของกองทัพเรือจักรวรรดิญี่ปุ่นในระหว่างสงครามโลกครั้งที่สอง
ณราวิชญ์ เลิศรัตน์โกสุมภ์

ณราวิชญ์ เลิศรัตน์โกสุมภ์ ชื่อเล่น ปอนด์ เป็นนักแสดงชายชาวไทย สังกัดจีเอ็มเอ็มทีวี ณราวิชญ์เข้าสู่วงการบันเทิงภายหลังชนะการประกวดรายการ "Go On Girl & Guy Star Search" โดย Clean & Clear ครั้งที่ 3 ในปี 2563 และได้เริ่มเซ็นสัญญากับทางค่าย จีเอ็มเอ็มทีวี มีชื่อเสียงจากการได้รับบท “หมอก“ จากซีรี่ส์เรื่อง ปลาบนฟ้า
ประวัติ.
ณราวิชญ์เกิดเมื่อวันที่ 1 กุมภาพันธ์ พ.ศ. 2544 ที่กรุงเทพมหานคร มีน้องชาย 1 คน ชื่อ ธาวิน เลิศรัตน์โกสุมภ์ 
ณราวิชญ์สำเร็จการศึกษาระดับอนุบาลจาก โรงเรียนพระหฤทัยพัฒนเวศม์ ระดับมัธยมศึกษาจาก โรงเรียนไทยคริสเตียน ต่อมาได้ศึกษาต่อในชั้นอุดมศึกษาสาขาวิศวกรรมชีวการแพทย์ (หลักสูตรนานาชาติ) คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง 
ในปี พ.ศ. 2562 ขณะกำลังศึกษาอยู่ชั้นปีที่ 1 ณราวิชญ์ได้รับเลือกเป็นเดือนคณะวิศวกรรมศาสตร์จากการแข่งขันงาน Freshy Action 58 และเป็นตัวแทนประกวดดาวเดือนของสถาบัน ประจำปีการศึกษา 2562
ในเดือนมกราคม พ.ศ. 2568 เวอร์ซาเช ประกาศแต่งตั้งเขาเป็นทูตตราสินค้าสำหรับผลิตภัณฑ์น้ำหอมประจำภูมิภาคเอเชียตะวันออกเฉียงใต้ นับเป็นศิลปินไทยคนแรกที่ได้รับการแต่งตั้งในตำแหน่งนี้
หมู่บ้านประวัติศาสตร์ฮกไกโด

หมู่บ้านประวัติศาสตร์ฮกไกโด (; โรมาจิ: "Hokkaidō Kaitaku no Mura") เป็นพิพิธภัณฑ์กลางแจ้งในนครซัปโปโระ จังหวัดฮกไกโด ประเทศญี่ปุ่น เปิดทำการภายในอุทยานแห่งชาติประจำจังหวัดนปโปโระ ชินริง โคเอ็งใน พ.ศ. 2526 ประกอบด้วยสิ่งก่อสร้างทางประวัติศาสตร์ 52 แห่งตั้งแต่ยุคเมจิถึงยุคโชวะที่ถูกย้ายมาตั้งใหม่หรือสร้างขึ้นใหม่ ภายในแบ่งออกเป็น 4 เขต ได้แก่เขตเมือง (มีอาคาร 31 หลัง), หมู่บ้านประมง (มีอาคาร 4 หลัง), หมู่บ้านการเกษตร (มีอาคาร 14 หลัง) และหมู่บ้านภูเขา (มีอาคาร 3 หลัง)
ลิตเติลเวิลด์

ลิตเติลเวิลด์ (; โรมาจิ: "Ritoruwārudo") เป็นพิพิธภัณฑ์กลางแจ้งและสวนสนุก ตั้งอยู่ใกล้นครอินูยามะ จังหวัดไอจิ ประเทศญี่ปุ่น
ประวัติ.
ลิตเติลเวิลด์ก่อตั้งในปี พ.ศ. 2526
ลักษณะเด่น.
ลิตเติลเวิลด์ประกอบด้วยอาคารต่าง ๆ จากมากกว่า 20 ประเทศ มีทั้งที่ย้ายมาจากประเทศบ้านเกิดหรือสร้างขึ้นในรูปแบบของของประเทศนั้น ๆ ประเทศที่เป็นตัวแทน ได้แก่ ฝรั่งเศส เยอรมนี อินเดีย อินโดนีเซีย อิตาลี ไมโครนีเซีย เปรู แทนซาเนีย ไทย ไต้หวัน ตุรกี และสหรัฐอเมริกา ผู้เยี่ยมชมสามารถสวมเครื่องแต่งกายประจำชาติพันธุ์ของฝรั่งเศส เยอรมนี เกาหลี และโอกินาวะ ลิตเติลเวิลด์มีพิื้นที่ 1.23 ล้านตารางเมตร ถือเป็นพื้นที่ในสวนสนุกญี่ปุนที่ใหญ่มากที่สุดเป็นอันดับสอง 
พิพิธภัณฑ์จัดกิจกรรมและคอนเสิร์ตเป็นประจำซึ่งแสดงลักษณะเด่นของประเทศต่าง ๆ
พิพิธภัณฑ์กลางแจ้งคิริชิมะ

พิพิธภัณฑ์กลางแจ้งคิริชิมะ (; โรมาจิ: "Kirishima āto no mori") เปิดทำการในนครยูซูอิ จังหวัดคาโงชิมะ ประเทศญี่ปุ่นในปี พ.ศ. 2543 ตั้งอยู่เชิงเขาของภูเขาคิริชิมะ ที่ระดับความสูง 700 เมตรเหนือระดับน้ำทะเล พิพิธภัณฑ์ครอบคุลมพื้นที่ 20 เฮกตาร์ มีผลงานจัดแสดงทั้งกลางแจ้งและในหอศิลป์
คิมิ-ตาจิ วะ โด อิกิรุ คะ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
คิมิ-ตาจิ วะ โด อิกิรุ คะ (; โรมาจิ: "Kimi-tachi wa Dō Ikiru ka"; #เปลี่ยนทาง "พวกเธอใช้ชีวิตอย่างไร") เป็นนวนิยายญี่ปุ่นในปี ค.ศ. 1937 ประพันธ์โดยโยชิโนะ เก็นซาบูโร เรื่องราวเกี่ยวกับเด็กชายอายุ 15 ปี ชื่อจุนอิจิ ฮนดะ ชื่อเล่นโคเปรุ และลุงของเขา ที่ต้องรับมือกับความเติบโตทางจิตวิญญาณ ความยากจน และประสบการณ์โดยรวมในฐานะมนุษย์
ภูมิหลัง.
เดิมยูโซ ยามาโมโตะเขียนนวนิยายในฐานะหนึ่งในสิ่งพิมพ์สุดท้ายในชุด"นิฮง โชโกกูมิง บุงโกะ" แต่ไม่สามารถเขียนจนจบเพราะป่วยหนัก เก็นซาบูโรจึงมารับช่วงเขียน "คิมิ-ตาจิ วะ โด อิกิรุ คะ" ต่อจนสำเร็จและตีพิมพ์เป็นหนังสือในปี ค.ศ. 1937
หลังจากสิ้นสุดสงครามโลกครั้งที่สอง หนังสือมีการเปลี่ยนแปลงรายละเอียดหลายอย่างเช่นคำศัพท์ที่ใช้ และตีพิมพ์ซ้ำในปี ค.ศ. 1945 โดยสำนักพิมพ์มิราชะ
"คิมิ-ตาจิ วะ โด อิกิรุ คะ" เป็นผลงานวรรณรรกมที่มีชื่อเสียงในการศึกษาศิลปะคลาสสิก และมักถูกนับเป็นส่วนหนึ่งของวรรณกรรมเด็ก
กันนิยากุมริ

กันนิยากุมริ (Kanniyakumari, ; #เปลี่ยนทาง หมายถึงเทวีกันยกุมารี) หรือ กันยากุมารี (อักษรโรมัน: Kanyakumari) หรือชื่อเดิม เคปคอมอริน  เป็นเมืองในอำเภอกันนิยากุมริ รัฐทมิฬนาฑู ทางตอนใต้ของประเทศอินเดีย ถือว่าเป็นเมืองที่อยู่ทิศใต้สุดของอินเดียแผ่นดินใหญ่ และนิยมเรียกกันว่าเป็น "จุดสิ้นสุดดินแดน" ("The Land's End") เมืองนี้ตั้งอยู่ห่างไป ทางใต้ของนครติรุวนันตปุรัม และ ทางใต้ของนครโกยิล ซึ่งเป็นศูนย์กลางการปกครองของอำเภอกันนิยากุมริ
กันนิยากุมริเป็นสถานที่ท่องเที่ยวและจุดหมายปลายทางการแสวงบุญที่สำคัญแห่งหนึ่งของอินเดีย สถานที่ท่องเที่ยวของกินนยากุมริ เช่น "รูปปั้นติรุวัฬฬุวร" และ อนุสรณ์สถานวิเวกานันทศิลา ซึ่งตั้งอยู่นอกชายฝั่งของกันนิยากุมริ เมืองกันนิยากุมริล้อมรอบด้วยทะเลลักษทวีปจากทั้งสามทิศ ยกเว้นทิศเหนือ และมีพื้นที่ชายฝั่งความยาว อยู่สามด้านของเมือง
บนชายฝั่งของเมืองมีศาสนสถานที่สำคัญหนึ่งสร้างขึ้นเพื่อบูชาเทวีกันนิยากุมริ (หรือ กันยากุมารี) ซึ่งเป็นที่มาของชื่อเมือง มีประวัติศาสตร์ของกันนิยากุมริเป็นนครมาตั้งแต่ยุคสมัยสังฆัม ปรากฏชื่อในวรรณกรรมมลยาฬัมโบราณ และในเอกสารของทั้งพทอเลมี และ มาร์โคโปโล
ในตำนานหนึ่งของฮินดูเล่าว่า พระนางกันยเทวี อวตารปางหนึ่งของพระปารวตีกำลังจะสมรสกับพระศิวะ แต่พระศิวะมิได้เสด็จมาในพิธีสมรส ข้าวและธัญพืชต่าง ๆ ที่เตรียมไว้เลี้ยงฉลองในพิธีสมรสจึงถูกทิ้งไว้ไม่ได้นำไปประกอบอาหารหรือใช้งาน ต่อมาจึงกลายมาเป็นหิน ซึ่งเชื่อกันว่าคือหินชายฝั่งของกันนิยากุมริในปัจจุบันซึ่งดูเหมือนข้าวสาร มนเทียรของพระนางกันยเทวีในกันนิยากุมริถือว่าเป็นหนึ่งในศากติปีฐซึ่งได้รับการเคารพบูชาอย่างสูงโดยคติลัทธิศักติในศาสนาฮินดู
100 วันสุดท้ายของนายจระเข้

100 วันสุดท้ายของนายจระเข้ (; โรมาจิ: "Hyaku Nichi Go ni Shinu Wani") เป็นซีรีส์เว็บมังงะญี่ปุ่น แต่งเรื่องและวาดภาพโดยยูกิ คิกูจิ เป็นเรื่องราวเกี่ยวกับชีวิตใน 100 วันสุดท้ายของจระเข้ตัวหนึ่งก่อนจะตาย เผยแพร่เองโดยผู้เขียนทางทวิตเตอร์ระหว่างเดือนธันวาคม พ.ศ. 2562 ถึงมีนาคม พ.ศ. 2563 ตีพิมพ์เป็นหนังสือมังงะรวมเล่ม ("ทังโกบง") 1 เล่มโดยสำนักพิมพ์โชงากูกังในเดือนเมษายน พ.ศ. 2563 มังงะมีลิขสิทธิ์ในประเทศไทยโดยสำนักพิมพ์บลูมพับลิชชิง ภาพยนตร์อนิเมะดัดแปลงผลิตโดยสตูดิโอ TIA ชื่อเรื่องว่า 100 นิจิกัง อิกิตะ วานิ (; โรมาจิ: "Hyaku Nichikan Ikita Wani"; : "จระเข้ผู้มีชีวิต 100 วัน") เดิมมีกำหนดฉายในเดือนพฤษภาคม พ.ศ. 2564 แต่เลื่อนเป็นเดือนกรกฎาคม พ.ศ. 2564 เนื่องจากการระบาดทั่วของโควิด-19
สื่อ.
มังงะ.
มังงะ"100 วันสุดท้ายของนายจระเข้" แต่งเรื่องและวาดภาพโดยยูกิ คิกูจิ เผยแพร่ทางบัญชีทวิตเตอร์ของผู้เขียนตั้งแต่วันที่ 12 ธันวาคม พ.ศ. 2562 ถึง 20 มีนาคม พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") 1 เล่มโดยสำนักพิมพ์โชงากูกังเมื่อวันที่ 8 เมษายน พ.ศ. 2563 มังงะมีลิขสิทธิ์ในประเทศไทยโดยสำนักพิมพ์บลูมพับลิชชิง ประกาศลิขสิทธิ์เมื่อวันที่ 4 พฤศจิกายน พ.ศ. 2566
ภาพยนตร์.
ภาพยนตร์อนิเมะดัดแปลงผลิตโดยสตูดิโอ TIA ชื่อเรื่องว่า 100 นิจิกัง อิกิตะ วานิ (; โรมาจิ: "Hyaku Nichikan Ikita Wani"; : "จระเข้ผู้มีชีวิต 100 วัน") เดิมมีกำหนดฉายในวันที่ 28พ ฤษภาคม พ.ศ. 2564 แต่เลื่อนเป็นวันที่ 9 กรกฎาคม พ.ศ. 2564 เนื่องจากการระบาดทั่วของโควิด-19
การตอบรับ.
มังงะติดอันดับที่ 28 ในรายชื่อ "หนังสือแห่งปี" โดยนิตยสาร"ดาวินชี"ของคาโดกาวะคอร์เปอเรชันในปี พ.ศ. 2563
พิพิธภัณฑ์กลางแจ้งฮาโกเนะ

พิพิธภัณฑ์กลางแจ้งฮาโกเนะ (; โรมาจิ: "Hakone Choukoku no Mori Bijutsukan") เป็นพิพิธภัณฑ์กลางแจ้งแห่งแรกของประเทศญี่ปุ่น เปิดทำการในปี พ.ศ. 2512 ในเมืองฮาโกเนะ อำเภออาชิงาราชิโมะ จังหวัดคานางาวะ ประเทศญี่ปุ่น จัดแสดงสิ่งสะสมของผลงานศิลปะโดยปาโบล ปิกาโซ, เฮนรี มัวร์, ทาโร โอกาโมโตะ, ยาซูโอะ มิซูอิ, ชูเรียว ซาโต, ซูซูมุ ชิงงู และคนอื่น ๆ อีกหลายคน มีประติกรรมและผลงานศิลปะอื่น ๆ มากกว่าพันชิ้น พิพิธภัณฑ์อยู่ในเครือของกลุ่มบริษัทสื่อฟูจิซันเกคอมมิวนิเคชันส์กรุป
พิพิธภัณฑ์จัดแสดงประติกรรมและผลงานศิลปอื่น ๆ รวมมากว่า 1,000 ชิ้นซึ่งเป็นผลงานของกอนสตันติน บรึงกุช, Barbara Hepworth, โรกูซัง โองิวาวะ และโคตาโร ทากามูระ มีการจัดแสดงผลงานประติมากรรมประมาณ 120 ชิ้นแบบถาวรทั่วทั้งสวน
พิพิธภัณฑ์แบ่งนิทรรศการในร่มออกเป็น 5 ส่วน ที่เป็นที่รู้จักมากที่สุดคือโถงศาลาปิกาโซซึ่งจัดแสดงผลงานของศิลปินชาวสเปนประมาณ 300 ชิ้น พิพิธภัณฑ์ยังมีประติกรรมที่เด็กสามารถเล่นได้ และมีบ่อน้ำพุร้อนตามธรรมชาติสำหรับให้ผู้เข้าชมได้แช่เท้า
คริสตจักรซีเรียเอกเทศมะละบาร์

คริสตจักรซีเรียเอกเทศมะละบาร์ (MISC) หรือ คริสตจักรโตฬิยูร  เป็นคริสตจักรที่มีศูนย์กลางอยู่ที่รัฐเกรละ ประเทศอินเดีย เป็นหนึ่งในคริสตจักรของชุมชนศาสนาคริสต์นักบุญทอมัส ซึ่งมีที่มาย้อนไปได้ถึงศาสนกิจชองนักบุญทอมัสอัครทูตในศตวรรษที่ 1
คริสตจักรนี้แยกตัวออกเป็นอิสระจากคริสตจักรหลักของมลังกรในอินเดียเมื่อปี 1772 และได้รับการรับรองสถานะเป็นเอกเทศโดยศางสูงในปี 1862 ธรรมเนียมและจารีตของคริสตจักรปฏิบัติตามแบบออร์ทอดอกซ์โอเรียนทอล ยึดจารีตเวสต์ซีเรีย และเลือกใช้ภาษาซีเรียกับภาษามลยาฬัมเป็าหลักในระหว่างประกอบศาสนพิธีกูร์โบโนอันศักดิ์สิทธิ์ ซึ่งเป็นการฉลองศีลมหาสนิทที่มีอิทธิพลทางประวัติศาสตร์มาจากคริสตจักรแห่งตะวันออก
ศาสนาคริสต์สายนักบุญทอมัสสามารถย้อนที่มาไปได้ถึงนักบุญทอมัสอัครทูต ซึ่งตามธรรมเนียมได้มาเปลี่ยนศาสนาผู้คนในอินเดียในศตวรรษที่ 1 คริสต์ศาสนาสาขานี้เป็นส่วนหนึ่งของคริสตจักรแห่งตะวันออกซึ่งมีศูนย์กลางในเปอร์เซีย อย่างน้อยตั้งแต่ศตวรรษที่ 7 ชุมชนนี้คงความสมานฉันท์กระทั่งศตวรรษที่ 17 เมื่อเกิดข้อพิพาทกับ "ปาโดราโด" ของตักรวรรดิโปรตุเกสในอินเดีย ซึ่งนำไปสู่การสาบานต่อหน้ากางเขนคูแนนในปี 1653 และการแบ่งคริสต์ศาสนาสาขานี้เป็นคริสตจักรซีเรีย-มะละบาร์ และบรรดาสาขาที่เป็นเอกเทศ ขาที่เป็นเอกเทศหรือที่รู้จักในชื่อคริสตจักรมลังกรได้สร้างสายสัมพันธ์อันดีกับคริสตจักรออร์ทอดอกซ์ซีเรียของอันติออค
คริสตจักรออร์ทอดอกซ์ซีเรียมลังกระ

คริสตจักรออร์ทอดอกซ์ซีเรียมลังกระ (MOSC) หรือรู้จักในชื่อ คริสตจักรออร์ทอดอกซ์อินเดีย (IOC) หรือ คริสตจักรมลังกระ  เป็นคริสตจักรออโตเซฟาลัส ออร์ทอดอกซ์โอเรียนทอล ที่มีศูนย์กลางอยู่ที่เทวโลกัมใกล้กับเมืองโกฏฏยัม ประเทศอินเดีย ตามธรรมเนียมเชื่อว่าคริสตจักรสืบทอดมาจากนักบุญทอมัสอัครทูต ในศตวรรษที่ 1 คริสตจักรนี้ยึดจารีตมลังกระ ซึ่งเป็นจารีตเวสต์ซีเรียแบบอินเดีย
คริสตัจกร MOSC สืบทอดมาจากคริสตจักรมัลงกระ กระนั้นในปี 1909 ถึง 1912 ความแตกร้าวของอัครบิดรอันติออคแห่งออร์ทอดอกซ์ซีเรียทำให้เกิดคริสตจักร MOSC และ คริสต์ซีเรียยาคอบ (JSCC) ซึ่งมีความเหลื่อมซ้อนกันอยู่ นับตั้งแต่ปี 1912 MOSC มีคาทอลิเกตโดยมีเมโทรโปลิตันเป็นไพรเมตแห่งคริสตจักร และ MOSC ได้ร่างและประกาศใช้ธรรมนูญของตนในปี 1934 ทั้งคริสตจักร MOSC และ JSCC ยังคงมีความพยายามในการผสานรวมกันอยู่เรื่อยมาตลอดประวัติศาสตร์#เปลี่ยนทาง 
จำนวนศาสนิกชนที่เป็นสมาชิกของคริสตจักรอยู่ที่ 2.5 ล้านคน ตามข้อมูลจากการระบุตนเอง และมีการคาดการณ์จากภายนอกว่าอาจจะอยู่ที่ 1 ล้านคน ในสังฆมณฑล 30 พื้นที่ทั่วโลก สมาชิกส่วนใหญ่อาศัยอยู่ในรัฐเกรละ ตลอดจนชุมชนชาวโพ้นทะเลนอกอินเดีย
เก๊กล้อกซี

เก๊กล้อกซี หรือ เก๊ะล้อกซี ("วัดสุขาวดี") เป็นวัดในศาสนาพุทธ ตั้งอยู่ในไอร์อีตัม รัฐปีนัง ประเทศมาเลเซีย เป็นวัดพุทธที่มีขนาดใหญ่ที่สุดในประเทศ และเป็นจุดหมายปลายทางทางศาสนาที่สำคัญของนักท่องเที่ยวจากเอเชียตะวันออกเฉียงใต้และฮ่องกง วัดสร้างขึ้นในระหว่างปี 1890 ถึง 1930 ภายใต้การนำของเจ้าอาวาส Beow Lean ถาวรวัตถุสำคัญของวัดคือเจดีย์หมื่นพุทธะของพระบาทสมเด็จพระมงกุฎเกล้าเจ้าอยู่หัวของไทย ความสูงเจ็ดชั้น และรูปปั้นพระโพธิสัตว์กวนอิมทำจากทองสัมฤทธิ์ ความสูง วัดแห่งนี้ประกอบด้วยองค์ประกอบและจารีตของมหายาน, เถรวาท และคติความเชื่อพื้นถิ่นของจีนผสมผสานอยู่ร่วมกัน
ถาวรวัตถุ.
เจดีย์หมื่นพุทธะ  หรือ "บันปุ๊ดท้า" (Ban Po Thar) ซึ่งเป็นเจดีย์องค์หลักของวัดสร้างเสร็จในปี 1930 และมีความสูง ลักษณะของเจดีย์นี้ผสมผสานฐานแปดเหลี่ยมแบบจีน ส่วนตอนกลางออกแบบด้วยงานช่างแบบไทย และยอดสุดเป็นทรงพม่า ซึ่งแทนการผสมผสานของนิกายเถรวาทและมหายาน รวมถึงเป็นตัวแทนถึงการอยู่ร่วมกันอย่างสันติของบรรดากลุ่มชาติพันธุ์และศาสนาที่หลากหลายในมาเลเซีย ภายในประดิษฐานพระพุทธรูปที่พระบาทสมเด็จพระปรมินทรมหาภูมิพลอดุลยเดชของไทยเป็นผู้พระราชทานแก่วัด เจดีย์องค์นี้มีพระบาทสมเด็จพระมงกุฏเกล้าเจ้าอยู่หัวของไทยเป็นผู้เสด็จฯ วางศิลาฤกษ์ เจดีย์นี้จึงมีอีกชื่อว่า "เจดีย์พระราม" ("Rama Pagoda")
รูปปั้นพระโพธิสัตว์กวนอิมทำจากทองสัมฤทธิ์ความสูง 30.2 เมตร นำมาประดิษฐานและเปิดสู่สาธารณะในปี 2002 แทนที่รูปปั้นองค์เดิมซึ่งเสียหายจากเพลิงไหม้เมื่อหลายปีก่อน รูปปั้นองค์นี้ประดิษฐานบนเชิงเขาเหนือองค์เจดีย์หมื่นพุทธะ ภายใต้ศาลาหลังคาสามชั้น ความสูง ซึ่งสร้างขึ้นเสร็จภายหลังในปี 2009 รูปปั้นนี้ถือเป็นรูปปั้นของพระโพธิสัตว์กวนอิมที่สูงที่สุดในโลก โดยรอบยังมีรูปปั้นพระโพธิสัตว์กวนอิม 100 องค์ ความสูง โดยรอบ ทั้งนี้ความสูงของรูปปั้นถูกจำกัดเพื่อมิให้เงาทอดไปบังมัสยิดรัฐปีนัง 
นอกจากนี้ยังมีระฆังใหญ่ของวัดซึ่งติดตั้งการตีระฆังด้วยระบบไฮดรอลิก และมีการตั้งเวลาช่วงในการตี
เหตุการณ์.
ในช่วงเช้าวันที่ 12 ตุลาคม 2021 เกิดเหตุเพลิงไหม้ภายในวัด สำนักกู้ภัยและดับเพลิงมาเลเซียรับแจ้งเหตุเมื่อเวลา 02:56 น. อาคารของวัดถูกเพลิงคลอกไปแล้วหนึ่งหลังในตอนที่นักดับเพลิงเดินทางถึงวัด มูฮามัด โนร์ฮีชัม อิบราฮิม (Muhamad Norhisham Ibrahim) เจ้าหน้าที่สำนักด้บเพลิงและกู้ภัยรัฐปีนัง รายงานว่าวัดถูกทำลายเสียหายไปอย่างน้อย 70% ของพื้นที่ 18.5 ตารางเมตรของวัด การดับเพลิงเสร็จสิ้นที่เวลาราว 06:00 น. ไม่มีรายงานผู้ได้รับบาดเจ็บหรือเสียชีวิตจากเหตุนี้ และยังคงไม่เป็นที่ทราบแน่ชัดถึงสาเหตุและต้นเพลิง ข้อมูลจาก 7 วันให้หลัง วัดยังเปิดให้บริการตามปกติ ยกเว้นเพียงพื้นที่ตรงกลางของวัดซึ่งถูกเพลิงทำลายเสียหาย วัดได้ประกาศว่าการก่อสร้างส่วนที่เสียหายใหม่ตั้งเป้าจะแล้วเสร็จในปี 2021 โดยให้ตรงกับวันครบรอบ 130 ปีของการสถาปนาวัดในเดือนธันวาคม
บอย ฟอร์ เรนท์

ผู้ชายให้เช่า  เป็นละครโทรทัศน์ไทยปี 2562 นำแสดงโดย ศนันธฉัตร ธนพัฒน์พิศาล, สรัลชนา อภิสมัยมงคล, ธนัชชัย วิจิตรวงศ์ทอง และ ฐานัฐพ์ โล่ห์คุณสมบัติ
กำกับโดย เอกสิทธิ์ ตระกูลเกษมสุข และอำนวยการผลิตโดยจีเอ็มเอ็มทีวี ร่วมกับเก้ง กวาง แก๊ง ละครเรื่องนี้เป็น 1 ใน 13 ละครโทรทัศน์ประจำปี 2562 ที่จีเอ็มเอ็มทีวีเปิดตัวในงาน "Wonder Th13teen" เมื่อวันที่ 5 พฤศจิกายน 2561 ออกอากาศตอนแรกทางช่องวัน 31 และไลน์ทีวี เมื่อวันที่ 10 พฤษภาคม 2562 ออกอากาศวันศุกร์ เวลา 21:45 น. (เวลามาตรฐานไทย) (เดิมเวลา 22:00 น. สำหรับตอนแรก) และ 23:00 น. (เวลามาตรฐานไทย) ตามลำดับ ซีรีส์เรื่องนี้จบลงเมื่อ 2 สิงหาคม 2562
กองกำลังสนับสนุนทางยุทธศาสตร์กองทัพปลดปล่อยประชาชน

กองกำลังสนับสนุนทางยุทธศาสตร์กองทัพปลดปล่อยประชาชน (PLASSF;) เป็นกองกำลังการสงครามทางอวกาศ ไซเบอร์ การเมือง และอิเล็กทรอนิกส์ และเป็นเหล่าทัพ ที่ 5 ของกองทัพปลดปล่อยประชาชน สถาปนาขึ้นในเดือนธันวาคม พ.ศ. 2558 โดยเป็นส่วนหนึ่งของการปฏิรูปกองทัพจีนระยะแรก
โดยมีวัตถุประสงค์เพื่อปรับปรุงความสามารถของกองทัพในการต่อสู้กับสิ่งที่จีนเรียกว่า "สงครามสารสนเทศ"  และเพิ่มขีดความสามารถในการแสดงอำนาจของกองทัพปลดปล่อยประชาชนในอวกาศและปริภูมิไซเบอร์ กองกําลังใหม่นี้ถูกอ้างว่าได้รับการออกแบบมาเพื่อมุ่งทําลายอุปสรรคของการแบ่งปันข่าวกรองและการประสานงานในหน่วยงานต่าง ๆ ของแต่ละเหล่าทัพ
จตุรมิตรสามัคคี ครั้งที่ 30

การแข่งขันฟุตบอลจตุรมิตรสามัคคี ครั้งที่ 30 เป็นการแข่งขันฟุตบอลประเพณี ประกอบไปด้วยโรงเรียนอัสสัมชัญ โรงเรียนกรุงเทพคริสเตียนวิทยาลัย โรงเรียนสวนกุหลาบวิทยาลัยและโรงเรียนเทพศิรินทร์ที่รับหน้าที่เป็นเจ้าภาพ แข่งขันระหว่างวันที่ 11 พฤศจิกายน ถึง 18 พฤศจิกายน พ.ศ. 2566 ที่สนามศุภชลาศัย
การแข่งขันครั้งที่ 30 เดิมได้กำหนดไว้ในวันที่ 13, 15, 17 และ 20 พฤศจิกายน 2564 ภายใต้ชื่องานตามแนวคิด “สร้างความดีสู่วิถีชีวิตใหม่” แต่เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยยังคงอยู่ในสภาวการณ์ที่น่าเป็นห่วง คณะกรรมการจัดการแข่งขันจึงมีมติเลื่อนการแข่งขันไปเป็นปี พ.ศ. 2565 ต่อมามีการกำหนดการจัดการแข่งขันในวันที่ 12,14,16,19 พฤศจิกายน 2565 และต่อมาได้เลื่อนการแข่งขันอีกครั้งไปเป็นปีการศึกษา 2566
ฉงเชิ่งซี่ซานถ่า

ฉงเชิ่งซี่ซานถ่า  เป็นหมู่เจดีย์สามองค์ที่หน้าตาเหมือนกัน จัดเรียงกันเป็นรูปสามเหลี่ยมด้านเท่า ตั้งอยู่ใกล้กับเมืองเก่าต้าหลี่ในมณฑลยูนนาน ประเทศจีน มีอายุเก่าแก่ย้อนไปได้ถึงอาณาจักรหนานเจ้าและต้าหลี่ในศตวรรษที่ 9-10 เจดีย์สามองค์สร้างขึ้นจากอิฐและเคลือบด้วยดินเหนียวสีขาว และสามารถมองเห็นได้จากเมืองเก่าต้าหลี่ ทำให้สามเจดีย์นี้เป็นจุดหมายตาของเมือง
เจดีย์องค์หลัก เจดีย์เชียนสุน  ว่ากันว่าสร้างขึ้นระหว่างปี 823-840 โดยกษัตริย์ช่วน เฟิงยู่ (Quan Fengyou; 劝丰佑) แห่งอาณาจักรหนานเจ้า มีความสูง 69.6 เมตร และเป็นหนึ่งในเจดีย์ที่สูงที่สุดในประวัติศาสตร์ของจีน มีลักษณะแปลนพื้นเป็นรูปสี่เหลี่ยมจัตุรัสและมีความสูงสิบหกชั้น เชื่อว่าผู้ออกแบบเจดีย์มาจากฉางอาน (ปัจจุบันคือซีอาน) ราชธานีของถัง และที่ตั้งของเจดีย์ห่านป่าน้อยซึ่งมีนูปแบบคล้ายกันกับเจดีย์นี้ แต่มีอายุเก่าแก่กว่านับร้อยปี เจดีย์เคียงอีกสององค์สร้างขึ้นในราวร้อยปีให้หลัง ประกบสองข้างขอบเจดีย์กลาง และมีความสูง 42.19 เมนร มีลักษณะแปลนพื้นเป็นรูปแปดเหลี่ยม และสูงสิบชั้น 
ในระหว่างการบูรณะเจดีย์เชียนสุนปี 1979 มีการพบแผ่นทองสัมฤทธิ์ซึ่งจารึกปีบูรณะครั้งก่อนไว้ ได้แก่ ปี 1000, 1142 และ 1145
วรวงศ์ วรปัญญา

วรวงศ์ วรปัญญา (เกิด 12 กรกฎาคม พ.ศ. 2538) ชื่อเล่น คุณวงศ์ เป็นนักการเมืองชาวไทย ปัจจุบันดำรงตำแหน่งกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) กรรมการบริหารพรรคเพื่อไทย และสมาชิกสภาผู้แทนราษฎรจังหวัดลพบุรี
ประวัติ.
วรวงศ์ เกิดเมื่อวันที่ 12 กรกฎาคม พ.ศ. 2538 เป็นบุตรประเสริฐ วรปัญญา อดีตสมาชิกวุฒิสภาจังหวัดลพบุรี และเป็นหลานชายนิยม วรปัญญา อดีต สส.พรรคเพื่อไทย โดยครอบครัววรปัญญานั้น เป็นตระกูลทางการเมืองที่อยู่กับชาวลพบุรีมาอย่างยาวนานหลายสิบปี ผ่านการเลือกตั้งให้เป็น สส. ตั้งแต่สมัย นิยม วรปัญญา, พงศ์ศักดิ์ วรปัญญา, พหล วรปัญญา รวมทั้งสนิท วรปัญญา มาจนถึงคนล่าสุดคือวรวงศ์
วรวงศ์ได้รับการเลือกตั้งเป็นสมาชิกสภาผู้แทนราษฎรครั้งแรกในการเลือกตั้ง พ.ศ. 2566 ต่อมาได้รับการแต่งตั้งเป็นโฆษกคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม ในสภาผู้แทนราษฎรไทย ชุดที่ 26
งานการเมือง.
ก่อนเข้าสู่วงการการเมือง วรวงศ์เป็นนักธุรกิจ จบการศึกษาด้านอสังหาริมทรัพย์จาก Northumbria University ประเทศอังกฤษ จากนั้นได้ลงสมัครรับเลือกตั้งสมาชิกสภาผู้แทนราษฎรจังหวัดลพบุรีเป็นครั้งแรกในปี พ.ศ. 2566 สังกัดพรรคเพื่อไทย ในเขตเลือกตั้งที่ 5 โดยสามารถเอาชนะนายเกียรติ เหลืองขจรวิทย์ อดีต สส. 3 สมัยจากพรรคภูมิใจไทยไปได้ ต่อมาเขาได้รับการแต่งตั้งเป็นกรรมการประสานงานพรรคเพื่อไทย (วิปพรรคเพื่อไทย) ได้รับการแต่งตั้งเป็นกรรมการประสานงานพรรคร่วมรัฐบาล (วิปรัฐบาล) ได้รับการแต่งตั้งเป็นโฆษกคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม และล่าสุดได้รับการแต่งตั้งเป็นกรรมการบริหารพรรคเพื่อไทย ตอนเขาประชุมสภาเขามักจะนั่งกับสุดารัตน์ พิทักษ์พรพัลลภ
สมาชิกสภาผู้แทนราษฎร.
วรวงศ์ วรปัญญา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สมาคมผู้ประกอบกิจการเพลงของญี่ปุ่น

สมาคมผู้ประกอบกิจการเพลงของญี่ปุ่น  เป็นกลุ่มการค้าอุตสาหกรรมที่ประกอบด้วยบริษัทญี่ปุ่นที่เกี่ยวข้องกับอุตสาหกรรมดนตรี ก่อตั้งเมื่อปี ค.ศ. 1942 ในชื่อ Japan Phonogram Record Cultural Association และเริ่มใช้ชื่อปัจจุบันเมื่อปี ค.ศ. 1969
กิจกรรมของ RIAJ ได้แก่ การส่งเสริมการขายเพลง การบังคับใช้กฎหมายลิขสิทธิ์ และการวิจัยที่เกี่ยวข้องกับอุตสาหกรรมดนตรีของญี่ปุ่น โดยจัดพิมพ์ "RIAJ Year Book" ประจำปี ซึ่งเป็นข้อมูลสรุปทางสถิติของยอดขายเพลงในแต่ละปี ตลอดจนเผยแพร่ข้อมูลอื่น ๆ มากมาย
RIAJ มีสำนักงานใหญ่อยู่ที่เขตมินาโตะ โตเกียว มีบริษัทสมาชิก 20 แห่ง และมีสมาชิกสมทบและสมาชิกสนับสนุน บริษัทสมาชิกบางแห่งเป็นสาขาของบริษัทข้ามชาติของญี่ปุ่น ซึ่งมีสำนักงานใหญ่อยู่ที่อื่น
สมาคมมีหน้าที่รับผิดชอบในการรับรองอัลบั้มและซิงเกิลระดับโกลด์และแพลตตินัมในญี่ปุ่น
การรับรอง RIAJ.
ในปี ค.ศ 1989 สมาคมผู้ประกอบกิจการเพลงของญี่ปุ่นเปิดตัวระบบการรับรองผลงานดนตรี โดยจะมอบให้ตามจำนวนการจัดส่งแผ่นซีดีหรือตลับเทปที่รายงานโดยค่ายเพลง โดยเกณฑ์นี้มีผลใช้อย่างจำกัดกับเนื้อหาที่วางจำหน่ายหลังวันที่ 21 มกราคม ค.ศ. 1989
รางวัลการรับรอง.
ปัจจุบันยอดขายเพลงทั้งหมด ทั้งซิงเกิล อัลบั้ม ยอดดาวน์โหลดดิจิทัลซิงเกิล อยู่ในเกณฑ์เดียวกัน การรับรองสูงสุดนั้นต่างจากหลายประเทศที่เรียกว่า "Million"
ก่อนการรวมเกณฑ์และการแนะนำหมวดหมู่มิวสิกวิดีโอในเดือนกรกฎาคม ค.ศ. 2003 มีการใช้มาตราส่วนแยกต่างหากสำหรับรางวัลการรับรอง
การรับรองดิจิทัล.
การรับรองสำหรับเพลงและอัลบั้มที่วางจำหน่ายแบบดิจิทัลเริ่มเมื่อวันที่ 20 กันยายน ค.ศ. 2006 โดยใช้ข้อมูลการดาวน์โหลดที่รวบรวมมาตั้งแต่ต้นคริสต์ทศวรรษ 2000 ตั้งแต่ปี 2006 ถึง 2013 การรับรองมี 3 หมวด ได้แก่ "Ringtone" , "Full-length Ringtone"  เช่นการดาวน์โหลดไปยังโทรศัพท์มือถือ และ "PC Download"  สำหรับเพลงที่ซื้อผ่านบริการต่าง ๆ เช่น ไอทูนส์ วันที่ 28 กุมภาพันธ์ 2014 ได้มีการรวมหมวดหมู่ Chaku-uta Full และ PC เข้าด้วยกันเพื่อสร้างหมวด "Single Track" 
แม้ว่าการรับรองอัลบั้มดิจิทัลจะเป็นไปได้ แต่มีเพียงไม่กี่อัลบั้มเท่านั้นที่ได้รับการรับรองนี้นับตั้งแต่ RIAJ เริ่มมอบรางวัล รวมถึงอัลบั้มการกุศล "Songs for Japan" 2011 และสตูดิโออัลบั้มชุดที่หก "Fantôme" ของฮิการุ อูตาดะ ในปี ค.ศ. 2021 "" (2008) ของอายูมิ ฮามาซากิ กลายเป็นอัลบั้มแรกที่ออกในคริสต์ทศวรรษ 2000 ที่ได้รับการรับรองดิจิทัล
สตรีมเท่านั้น.
ในเดือนเมษายน ค.ศ. 2020 RIAJ ได้เริ่มรับรองเพลงสำหรับการสตรีม เช่นเดียวกับการจัดส่งทางกายภาพและยอดการดาวน์โหลดดิจิทัล
ต่างจากการจัดส่งทางกายภาพและยอดการดาวน์โหลดดิจิทัล การรับรองการสตรีมมีระดับของตัวเอง เนื่องจากมีปริมาณการสตรีมที่สูงกว่าเมื่อเทียบกับรูปแบบอื่น
สมาชิก.
สมาชิกสนับสนุน.
¹สมาชิกสมาพันธ์ผู้ผลิตสิ่งบันทึกเสียงระหว่างประเทศ
เจ้าหญิงเม็ดทราย

เจ้าหญิงเม็ดทราย  เป็นละครโทรทัศน์ไทยปี 2562 นำแสดงโดยพิมพ์ชนก ลือวิเศษไพบูลย์, วรเวช ดานุวงศ์ และจุฑาวุฒิ ภัทรกำพล
ผลิตโดยจีเอ็มเอ็มทีวีร่วมกับ On & On Infinity ละครเรื่องนี้เป็น 1 ใน 13 ละครโทรทัศน์ประจำปี 2562 ที่จีเอ็มเอ็มทีวีเปิดตัวในงาน Wonder Th13teen เมื่อวันที่ 5 พฤศจิกายน 2561 ออกอากาศตอนแรกทางช่องจีเอ็มเอ็ม 25 และไลน์ทีวี เมื่อวันที่ 24 สิงหาคม 2562 ออกอากาศวันเสาร์และอาทิตย์ เวลา 21:25 น. (เวลามาตรฐานไทย) และ 23:00 น. (เวลามาตรฐานไทย) ตามลำดับ ละครเรื่องนี้จบลงเมื่อวันที่ 6 ตุลาคม 2562
ไทระ โนะ มาซากาโดะ

ไทระ โนะ มาซากาโดะ (; โรมาจิ: "Taira no Masakado"; เสียชีวิต 25 มีนาคม ค.ศ. 940) เป็นเจ้าตระกูลผู้มีอิทธิพล ("โกโซกุ") และซามูไรที่มีฐานอำนาจในภาคตะวันออกของญี่ปุ่นในยุคเฮอัง มีชื่อเสียงจากการเป็นผู้นำการก่อการกำเริบต่อราชสำนักในเกียวโตเป็นครั้งแรกเท่าที่มีการบันทึกในประวัติศาสตร์
ประวัติช่วงต้น.
มาซากาโดะเป็นบุตรชายคนหนึ่งของ (平良将) ซึ่งมีอีกชื่อว่า ไทระ โนะ โยชิโมจิ (平良持) แห่งตระกูลไทระสายคัมมุ ("คัมมุ เฮชิ") ทายาทผู้สืบเชื้อสายจากจักรพรรดิคัมมุ (ครองราชย์ ค.ศ. 781–806) ผู้ถูกลดฐานันดรศักดิ์จากการเป็นเชื้อพระวงศ์ไปมีสถานะสามัญชนและได้รับพระราชทานชื่อสกุลไทระ โยชิโมจิเป็นโอรสองค์หนึ่งของเจ้าชายทากาโมจิ พระนัดดาหรือพระปนัดดาของจักรพรรดิคัมมุผู้ได้รับการแต่งตั้งเป็นรองเจ้าแคว้นของแคว้นคาซูซะ (ปัจจุบันอยู่ใจกลางจังหวัดชิบะ) ในปี ค.ศ. 889 (ศักราชคัมเปียวปีที่ 1) เหล่าบุตรชายของทากาโมจิได้รับดำรงตำแหน่งหลายตำแหน่งของแคว้นในภาคตะวันออกของญี่ปุ่น เช่น "ชินจูฟุ โชกุน" ผู้บัญชาการทหารแห่งกองทหารรักษาการณ์ป้องกัน ("ชินจูฟุ") ในแคว้นมุตสึ ทำหน้าที่ปราบปรามชาวเอมิชิทางเหนือ
มีรายละเอียดไม่มากเกี่ยวกับการเกิดและประวัติของมาซากาโดะในช่วงต้นเพราะขาดหลักฐานที่เป็นลายลักษณ์อักษร บันทึกลำดับวงศ์ตระกูล "ซมปิ บุมเมียกุ" (รวบรวม ค.ศ. 1377-1395) ระบุว่ามาซากาโดะเป็นบุตรชายคนที่ 3 จากบุตรชายทั้งหมด 8 คนของโยชิโมจิ ส่วนลำดับวงศ์ตระกูลของตระกูลโซมะ (สาขาที่แยกมาจากตระกูลชิบะซึ่งสืบเชื้อสายจาก ลุงของมาซากาโดะ) "โซมะ เคซุ" (相馬系図) ระบุว่ามาซากาโดะเป็นบุตรชายคนที่ 2 จากบุตรชายทั้งหมด 7 คน "โซมะ เคซุ"ยังอ้างว่ามาซากาโดะมีชื่อเล่นว่า โซมะ โนะ โคจิโร (相馬小次郎, "โคจิโร" มีความหมายว่า "บุตรชายคนรองตัวน้อย") ในช่วงวัยเด็ก บอกเป็นนัยว่ามาซากาโดะเติบโตในเขตโซมะ  ในแคว้นชิโมซะ (ส่วนหนึ่งของทางตะวันตกเฉียงใต้ของจังหวัดอิบารากิในปัจจุบัน) แม้ว่าความน่าเชื่อถือของข้อมูลยังเป็นที่กังขา บางครั้งมีการระบุว่ามารดาของมาซากาโดะเป็นบุตรสาวของอางาตะ (โนะ) อินูไก โนะ ฮารูเอะ (県犬養春枝) ซึ่งอาจเป็นเจ้าตระกูลผู้มีอิทธิพลจากเขตโซมะ
ชุง!

"ชุง!"  เป็นเพลงของนักร้องชาวเกาหลีใต้ แทยัง ร้องรับเชิญโดยแร็ปเปอร์และนักร้องชาวไทย ลิซ่า แห่งวงแบล็กพิงก์ วางจำหน่ายเมื่อวันที่ 25 เมษายน 2023 ผ่านสังกัดเดอะแบล็กเลเบิล เป็นเพลงที่สองจากอีพีชุดที่สองของแทยัง "ดาวน์ทูเอิร์ธ" (2023)
เบื้องหลัง.
วันที่ 26 ธันวาคม 2022 มีการประกาศว่าแทยัง สมาชิกวงบิกแบง ได้ออกจากวายจีเอนเตอร์เทนเมนต์และเซ็นสัญญาฉบับใหม่กับเดอะแบล็กเลเบิล ซึ่งเป็นบริษัทในเครือของวายจีเอนเตอร์เทนเมนต์ ในเดือนมกราคม 2023 สื่อต่าง ๆ รายงานว่าแทยังจะกลับมาพร้อมกับซิงเกิลก่อนวางจำหน่ายในอัลบัมที่กำลังจะมาถึงของเขา ซิงเกิล "ไวบ์" ร้องรับเชิญโดยจีมิน สมาชิกวงบีทีเอส เปิดตัวอย่างเป็นทางการเมื่อวันที่ 13 มกราคม นับเป็นซิงเกิลใหม่ในรอบห้าปีของแทยัง นับตั้งแต่ "ไวต์ไนต์" (2017) เมื่อวันที่ 28 มีนาคม เดอะแบล็กเลเบิลยืนยันว่าแทยังกำลังทำอัลบั้มที่จะวางจำหน่ายในเดือนเมษายน จากนั้นในวันที่ 12 เมษายน มีการประกาศผ่าน "โอเซน" ว่าลิซ่า สมาชิกวงแบล็กพิงก์ จะเป็นนักร้องรับเชิญให้กับเพลงในอัลบั้มและร่วมแสดงอยู่ในมิวสิกวิดีโอด้วย วันถัดมา มีการประกาศว่าอีพีชุดที่สอง "ดาวน์ทูเอิร์ธ" มีกำหนดวางจำหน่ายในวันที่ 25 เมษายน การทำงานร่วมกับลิซ่า มีการประกาศชื่อเพลงว่า "ชุง!" ในวันที่ 19 เมษายน พร้อมกับโปสเตอร์ทีเซอร์ของวิดีโอการแสดง และเผยแพร่วิดีโอทีเซอร์ในวันที่ 22 เมษายน "ชุง!" ออกวางจำหน่ายในรูปแบบดิจิทัลดาวน์โหลดและสตรีมมิงในฐานะเพลงที่สองจาก "ดาวน์ทูเอิร์ธ" เมื่อวันที่ 25 เมษายน โดยเดอะแบล็กเลเบิล
ชาร์ต.
<templatestyles src="Col-begin/styles.css"/>
ธามไท แพลงศิลป์

ธามไท แพลงศิลป์ (เกิด 2 มกราคม พ.ศ. 2539) ชื่อเล่น ธาม เป็นนักร้อง นักแต่งเพลง และนักเต้นชาวไทย ธามไทเข้าสู่วงการเมื่อปี 2553 เมื่อทีมงานของกามิกาเซ่ได้พบกับวิดีโอยูทูปของธามไทซึ่งอัปโหลดโดยช่องชื่อ "Dharmthai" ธามไทได้ฝึกฝนทักษะการเต้นตั้งแต่อายุ 7 ขวบ นอกจากนี้เขายังมีความสามารถในการเล่นเครื่องดนตรีไทย เช่น ระนาดทุ้ม ระนาดเอก และฆ้องวง ทำให้เขาได้รับความสนใจจากทีมงานคัดเลือกนักแสดง ซึ่งเสนอโอกาสให้ธามไทฝึกร้องและเต้นเป็นเวลา 1 ปี และได้เซ็นสัญญากับค่ายเพลงกามิกาเซ่ ในเครือบริษัท อาร์เอส จำกัด (มหาชน)
ประวัติ.
ธามไท มีชื่อจริงนามสกุลจริงว่า ธามไท แพลงศิลป์ เกิดเมื่อวันที่ 2 มกราคม 2539 ชื่อเล่นว่า ธาม เป็นคนไทยโดยกำเนิด จบการศึกษาระดับชั้นมัธยมศึกษาจากโรงเรียนเซนต์คาเบรียล และระดับปริญญาตรีจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาการแสดงและกำกับภาพยนตร์
การทำงาน.
ธามไทชื่นชอบการเต้นเป็นการส่วนตัว โดยขออนุญาตไปเรียนเต้นตั้งแต่อายุ 8 ขวบ จากนั้นก็เดินสายประกวดตามเวทีเต้นต่าง ๆ จนกระทั่งเริ่มเข้าวงการเมื่อปี พ.ศ. 2553 เนื่องจากทีมงานของค่ายกามิกาเซ่สืบค้นเจอวิดีโอการเต้นของธามไทในยูทูบ จึงติดต่อทาบทามให้มาทดสอบความสามารถ โดยนอกจากการเต้น ธามไทยังมีความสามารถในการเล่นเครื่องดนตรีไทยแบบดั้งเดิม เช่น ระนาดไทย ระนาดไม้ไผ่ไทย และฆ้องวง ทำให้ได้รับการเซ็นสัญญาเป็นศิลปินในค่าย 
ซิงเกิลเปิดตัวของธามไท คือ "รักกว่านี้ไม่มีอีกละ" ซึ่งมีสไตล์การเต้นฮิปฮอปอันเป็นเอกลักษณ์และมีโทโมะจากวง K-otic ร่วมร้องด้วย ซิงเกิลเปิดตัวเมื่อเดือนธันวาคม พ.ศ. 2554 มิวสิกวิดีโอขอเพลง "รักกว่านี้ไม่มีอีกละ" มียอดดูบน YouTube มากกว่า 10,000,000 ครั้งภายในเวลาเพียง 5 เดือน ธามไทปล่อยซิงเกิลที่สองชื่อว่า "..จบมั้ย" ในเดือนเมษายน พ.ศ. 2555
ทอมมี ลอว์เรนซ์

โธมัส จอห์นสโตน ลอว์เรนซ์ (14 พฤษภาคม 1940 – 10 มกราคม 2018) เป็นอดีตนักฟุตบอลอาชีพชาวสกอตแลนด์ซึ่งเล่นในตำแหน่งผู้รักษาประตูให้กับลิเวอร์พูลและแทรนเมียร์โรเวอส์ตั้งแต่ทศวรรษที่ 1950 ถึง 1970 ลอว์เรนซ์อยู่กับลิเวอร์พูลเป็นเวลา 14 ปี ลงเล่นในลีกมากกว่า 300 นัด และเขาเล่นให้ทีมชาติสกอตแลนด์ 3 นัดในช่วงทศวรรษที่ 1960
ระดับสโมสร.
ลิเวอร์พูล, 1957–1971.
ลอว์เรนซ์อายุ 17 ปี เซ็นสัญญากับลิเวอร์พูลภายใต้การคุมทีมทีมของฟิล เทย์เลอร์ ในปี 1957 เขาประเดิมสนามในนามทีมชุดใหญ่ภายใต้การคุมทีมของ บิลล์ แชงคลี ผู้จัดการทีมคนใหม่ ซึ่งสืบทอดตำแหน่งต่อจากเทย์เลอร์ โดยลงเล่นในเกมที่พ่าย 0–1 ต่อเวสต์บรอมมิชอัลเบียน ที่เดอะฮอว์ทอนส์ เมื่อวันที่ 27 ตุลาคม 1962 คลีนชีตแรกของเขาเกิดขึ้นในวันที่ 17 พฤศจิกายน เมื่อลิเวอร์พูลเอาชนะ เลย์ตัน โอเรียนท์ เพื่อนร่วมลีกที่หวังเลื่อนชั้นที่แอนฟีลด์ 5–0 โดยโรเจอร์ ฮันต์ทำแฮตทริก
ลอว์เรนซ์ยังคงรักษาเสื้อหมายเลข 1 ของทีมไว้ได้ (ตำแหน่งผู้รักษาประตูมือ 1 ของทีม) ในฤดูกาลนั้นเขาลงสนามไป 35 นัด รวมถึงพาลิเวอร์พูลเข้าสู่รอบรองชนะเลิศเอฟเอคัพ ที่ฮิลส์โบโรด้วย เลสเตอร์ซิตีเป็นคู่ต่อสู้ของพวกเขาและขัดขวางไม่ให้หงส์แดงเข้าถึงเอฟเอคัพ รอบชิงชนะเลิศ 1963 ด้วยการชนะ 1–0 ลิเวอร์พูลจบอันดับที่ 8 ในฤดูกาลแรกหลังจากกลับสู่ดิวิชัน 1 ขณะที่คู่แข่งร่วมเมืองอย่างเอฟเวอร์ตันคว้าแชมป์ดิวิชัน 1 ฤดูกาลถัดมา ลอว์เรนซ์ลงเล่นในลีก 40 นัดจากทั้งหมด 42 นัดและเขายังเล่นอีก 5 นัดในบอลถ้วยอีกด้วย จบฤดูกาลนั้น เขานำลิเวอร์พูลคว้าแชมป์ดิวิชัน 1 ฤดูกาล 1963–64 โดยมีคะแนนนำหน้าแมนเชสเตอร์ยูไนเต็ด 4 แต้ม
ในฤดูกาล 1964–65 ลอว์เรนซ์และลิเวอร์พูลไม่สามารถป้องกันตำแหน่งแชมป์ลีกได้ พวกเขาจบอันดับที่ 7 และมีคะแนนตามหลังแชมป์อย่างแมนเชสเตอร์ยูไนเต็ดถึง 17 แต้ม อย่างไรก็ตาม ในบอลถ้วยลิเวอร์พูลเข้าถึงเอฟเอคัพ รอบชิงชนะเลิศ 1965 ที่พวกเขาเผชิญหน้ากับทีมยูงทอง ลีดส์ยูไนเต็ดที่เวมบลีย์ นี่เป็นการเล่นรอบชิงชนะเลิศบอลถ้วยครั้งแรกของลิเวอร์พูลนับตั้งแต่เอฟเอคัพรอบชิงชนะเลิศกับอาร์เซนอลในปี 1950 ซึ่งนับตั้งแต่ก่อตั้งสโมสรพวกเขาก็ไม่เคยคว้าถ้วยรางวัลใบนี้มาก่อน ทั้งสองฝ่ายเสียไปเพียง 2 ประตูระหว่างการวิ่งเข้าสู่รอบชิงชนะเลิศ ลอว์เรนซ์เก็บคลีนชีตในช่วงเวลาปกติ แต่ลิเวอร์พูลก็ยังทำประตูไม่ได้จึงทำให้การแข่งขันต้องต่อเวลาพิเศษ หลังจากผ่านช่วงต่อเวลาพิเศษไป 3 นาที โรเจอร์ ฮันต์ ขึ้นนำให้ลิเวอร์พูล แต่ขึ้นนำได้เพียง 2 นาที บิลลี เบรมเนอร์ ยิงตีเสมอให้ลีดส์ แต่ในนาทีที่ 113 เอียน เซนต์จอห์น กองหน้าคู่หูของโรเจอร์ ฮันต์ โหม่งบอลเป็นประตูชัยทำให้ลิเวอร์พูลคว้าแชมป์เอฟเอคัพ เป็นสมัยแรก
ลอว์เรนซ์ประสบความสำเร็จมากขึ้นในฤดูกาลถัดมาเมื่อหงส์แดงคว้าแชมป์ลีกได้อีกครั้ง โดยมีคะแนนนำหน้าลีดส์ถึง 6 แต้ม นั่นคือฟอร์มที่คงเส้นคงวาของลอว์เรนซ์ที่เขาพลาดไปเพียงไม่กี่นัดในช่วง 8 ปีในตำแหน่งผู้รักษาประตูตัวหลักของลิเวอร์พูล เขาได้รับฉายาที่น่ารักว่า "หมูบิน" เนื่องจากความสามารถของเขาในการพุ่งตัวในกรอบเขตโทษ แม้จะมีน้ำหนักมากกว่า 
การเสียชีวิต.
หลังจากลอว์เรนซ์เลิกเล่นฟุตบอลอาชีพ เขากลับมาทำงานที่ไรแลนด์ส เป็นผู้ผลิตสายไฟ
ในเดือนกุมภาพันธ์ 2015 ลอว์เรนซ์ถูกสัมภาษณ์โดยไม่ได้ตั้งใจ บนท้องถนนโดยนักข่าวบีบีซี สจวร์ต ฟลินเดอร์ส ซึ่งถามว่าพวกเขาจำเกมเอฟเอ คัพรอบที่ห้าในปี 1966–67 ระหว่างลิเวอร์พูลกับเอฟเวอร์ตันได้หรือไม่ ลอว์เรนซ์ตอบว่า ใช่ ฉันทำได้ ฉันเล่นในนั้น ฉันเป็น ผู้รักษาประตู ของลิเวอร์พูล
ลอว์เรนซ์เสียชีวิตเมื่อวันที่ 10 มกราคม พ.ศ. 2561 ในเมืองวอร์ริงตัน , เชชเชอร์ขณะอายุ 77 ปี
มารตัณฑสูรยมนเทียร

มารตัณฑสูรยมนเทียร หรือ มนเทียรพระอาทิตย์มารตัณฑ์  เป็นโบสถ์พราหมณ์ที่สร้างขึ้นในศตวรรษที่ 8 เชื่อว่าสร้างขึ้นโดยกษัตริย์ลลิตาทิตยะ มุกตปีฑะแห่งจักรวรรดิกรโกฏ มนเทียรตั้งอยู่ไม่ไกลจากเมืองอนันตนาคในหุบเขากัศมีร์ ชัมมูและกัศมีร์ ประเทศอินเดีย มนเทียรนี้สร้างขึ้นเพื่อบูชาพระสูรยะ เทพเจ้าแห่งดวงอาทิตย์ในคติศาสนาฮินดู และมีอีกนามคือ "มารตัณฑะ"  มนเทียรถูกทำลายลงโดยผู้นำซีกันดาร์ ชาห์ มีรี ชาวมุสลิมในระหว่างความพยายามทำให้หุบเขากัศมีร์เปลี่ยนศาสนาเป็นอิสลาม หลังจากนั้นซากของมนเทียรยังเสียหายเพิ่มเติมจากแผ่นดินไหวในพื้นที่อีก
มนเทียรตั้งอยู่บนยอดของที่ราบสูงซึ่งสามารถมองเห็นทิวของหุบเขากัศมีร์ทั้งหมดได้ จากการศึกษาซากและการค้นพบทางโบราณคดี ทำให้อาจพูดได้ว่ามนเทียรนี้เป็นสิ่งปลูกสร้างตัวอย่างชิ้นเยี่ยมของสถาปัตยกรรมกัศมีร์ ซึ่งผสมผสานรูปแบบของคันธาระ, คุปตะ และ จีน เข้าด้วยกัน หินปูนก้อนใหญ่ของมนเทียรฉาบเข้าด้วยกันโดยใช้ปูนไลม์ (Lime mortar) เนื่องจากหลักฐานทางประวัติศาสตร์เสนอว่าการใช้งานปูนไลม์ในอินเดียเหนือเริ่มแพร่หลายหลังรัฐสุลต่านเดลีเรืองอำนาจในศตวรรษที่ 13 ทำให้มีการเสนอว่ากษัตริย์ลลิตาทิตยะได้ว่าจ้างให้ช่างจากบีแซนทีนมาเป็นผู้ออกแบบมนเทียร 
กรมสำรวจโบราณคดีอินเดียประกาศให้มนเทียรเป็นสถานที่อันมีความสำคัญระดับชาติ ในปี 2012 มารตัณฑสูรยมนเทียรเป็นหนึ่งในสามจุดหมายในการแสวงบุญของบัณฑิตชาวกัศมีร์ ควบคู่กับศรฑาปีฐ และ อมรนาถมนเทียร
มุปปันตัล

มุปปันตัล (Muppandal) เป็นหมู่บ้านขนาดเล็กในอำเภอกันยากุมารี รัฐทมิฬนาฑู ทางตอนใต้ของประเทศอินเดีย ตั้งอยู่ในภูมิภาคที่มีภูมิประเทศเป็นหุบเขา และได้รับลมจากทะเลอาหรับพัดแทรกผ่านหุบเขาเข้ามา
หมู่บ้านนี้ได้รับประโยชน์ทางเศรษฐกิจอย่างมากจากการสร้าทุ่งกังหันลมมุปปันตัลซึ่งใช้ในการผลิตกระแสไฟฟ้าจากแรงลม ทุ่งกังหันลมนี้ถือเป็นทุ่งกังหันลมบนดินที่ใหญ่ที่สุดอันดับสองของโลก และดึงดูดการลงทุนในภาคธุรกิจพลังงานทดแทนจากนักลงทุนข้ามชาติ สร้างงานหลายพันตำแหน่งและช่วยให้ความเป็นอยู่ของคนในหมู่บ้านดีขึ้น เนื่องด้วยที่ตั้งทางภูมิศาสตร์ของมุปปันตัลประกอบกับลมมรสุมรายฤดูทำให้ที่นี่เหมาะสมมากต่อการสร้างทุ่งกังหันลมเพื่อผลิตพลังงานไฟฟ้า ขีดความสามารถในการผลิตพลังงานไฟฟ้าของทุ่งกังหันลมในมุปปันตัลและบริเวณโดยรอบมีการประมาณไว้อยู่ที่ 1500 MW หรือคิดเป็น 20% ของอินเดียทั้งประเทศ
ในมุปปันตัลเป็นที่ตั้งของศาลเจ้าบูชาอวไวยาร์ ผู้เป็นกวีฮินดูในยุคสังฆัม โดยมนเทียรนี้ตามธรรมเนียมเชื่อว่าเป็นจุดที่เธอเสียชีวิตลง ตามตำนานว่ากันว่าอวไวยาร์เมื่อครั้นเข้าร่วมพิธีสมรสได้ส่งคำเชิญผู้นำแห่งอาณาจักรเจระ, โจฬะ และ ปาณฑยะ กษัตริย์ของทั้งสามอาณาจักรได้สร้างมณฑป (หรือ ปันตัล) ขึ้นสามหลังบนที่ดินที่ได้จัดสรรไว้ให้ จึงเป็นที่มาของชื่อมุปปันตัล อันแปลว่าสามปันตัล
เมืองคนเลวเหยียบฟ้า

เมืองคนเลวเหยียบฟ้า  เป็นภาพยนตร์อาชญากรรมบราซิลที่ออกฉายในปี พ.ศ. 2545 กำกับโดย เฟร์นังดู เมย์เรลเลส และคาเทีย ลันด์ และแสดงนำโดย อเล็กซานเดอร์ โรดรีกิส, เลอังดรู ฟีร์มีนู, โจนาธาน ฮาเจนเซน, เฟลลิปี ฮาเจนเซน, ดั๊กลาส ซิลวา, ดานีแยล เซตเทล และเซียว จอร์จ
การตอบรับ.
รอตเทนโทเมโทส์รายงานว่าร้อยละ 91 ของผู้วิจารณ์ 164 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.3 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 79 เต็ม 100 คะแนน ซึ่งประเมินโดยผู้วิจารณ์ 33 คน
ยาซูมิจิ คูชิดะ

ยาซูมิจิ คูชิดะ (; โรมาจิ: "Kushida Yasumichi", 6 มิถุนายน 1976 - 1 เมษายน 2023) เป็นนักพากย์ชายชาวญี่ปุ่น สังกัดเมาซูโปรโมชัน เกิดที่จังหวัดอิบารากิ ส่วนสูง 185 ซม.
เสียชีวิตเมื่อวันที่ 1 เมษายน 2023 อายุ 46 ปี ไม่ทราบสาเหตุของการเสียชีวิต เป็นโสดมาตลอดชีวิต
ริเอะ ซูเองาระ

ริเอะ ซูเองาระ (; โรมาจิ: "Suegara Rie", เกิด 8 มกราคม 1990) เป็นนักพากย์หญิงชาวญี่ปุ่น สังกัดเค็นโปรดักชัน เกิดที่จังหวัดคานางาวะ มีชื่อเล่นว่า ซูจี (すーじー)
ชีวประวัติ.
เข้าร่วมเค็นโปรดักชันในเดือนเมษายน 2012 และในปี 2013 ได้พากย์เป็นโทโยกาวะ ฟูกะในเกมไอดอลมาสเตอร์ มิลเลียนไลฟ์! ซึ่งถือเป็นตัวละครตัวแรกที่มีชื่อที่เธอได้พากย์ นอกจากนี้ ในเดือนกันยายนของปีเดียวกันยังได้พากย์เป็นโคโมริ ยุย ตัวเอกอนิเมะเรื่อง DIABOLIK LOVERS
ในปี 2020 เริ่มถ่ายทอดสดทางอินเทอร์เน็ตส่วนตัว 2 ครั้ง ได้ออกอากาศการพูดคุยบน TwitCasting และเผยแพร่แคสต์เกมบนยูทูบอย่างสม่ำเสมอ
นากรรโกวิล

นากรรโกวิล (Nagercoil หรือ Nagarkovil; แปลว่า โกวิลแห่งนาค) เป็นนครและศูนย์กลางการปกครองของอำเภอกันยากุมารีในรัฐทมิฬนาฑู ใกล้กับปลายใต้สุดของคาบสมุทรอินเดีย ตั้งในภูมิศาสตร์ระหว่างเทือกเขาฆาฏตะวันตกกับทะเลอาหรับ นครนากรรโกวิลในปัจจุบันเติบโตขึ้นรอบ ๆ เมืองโบราณโกฏฏาร์ซึ่งมีประวัติศาสตร์ย้อนไปได้ถึงสมัยสังฆัม ปัจจุบันโกฏฏาร์เป็นส่วนหนึ่งของนครนากรรโกวิล ในปัจจุบัน นากรรโกวิลตลอดจนอำเภอกันยากุมารีได้รับการจัดอันดับต้น ๆ ในตัวชี้วัด HDI ของรัฐทมิฬนาฑู
นากรรโกวิลเป็นศูนย์กลางทางเศรษฐกิจของอำเภอ และมีธุรกิจการท่องเที่ยว พลังงานลม บริการไอที การประมง การเพาะปลูกยาง กานพลู พืชดอก การผลิตแหจับปลา ผลิตภัณฑ์ยาง เป็นต้น นากรรโกวิลยังเป็นที่รู้จักจาก กานพลูนากรรโกวิล ('Nagercoil Cloves') ซึ่งเป็นกานพลูแห้งที่มีคุณภาพโดดเด่นในตลาดเครื่องเทศ โดดเด่นด้วยกลิ่นและคุณค่าทางการแพทย์ นากรรโกวิลยังเป็นที่ตั้งของโรงงานผลิตกระสวยอวกาศและดาวเทียมให้กับองค์การศึกษาอวกาศอินเดีย ซึ่งตั้งอยู่ที่ไอเอสอาร์โอโปรปุลชั่นคอมเพล็กซ์ในแถบเขามเหนทรคีรี
ไฮไฟรัช

ไฮไฟรัช  เป็นวิดีโอเกมแอ็กชันที่ใช้จังหวะดนตรี พัฒนาโดยแทงโกเกมเวิร์คส์ และจัดจำหน่ายโดยเบเธสด้าซอฟท์เวิร์คส์ สำหรับไมโครซอฟท์ วินโดวส์ เอกซ์บอกซ์ซีรีส์เอกซ์และซีรีส์เอส ตัวเกมประกาศเปิดตัวในวันที่ 25 มกราคม ค.ศ. 2023 และวางจำหน่ายทั่วโลกในวันเดียวกัน และวางจำหน่ายบนเพลย์สเตชัน 5 ในวันที่ 18 มีนาคม ค.ศ. 2024
ตัวเกมดำเนินเนื้อเรื่องโดยชัย (พากย์เสียงโดยร็อบบี เดย์มอนด์ ในภาษาอังกฤษและฮิโระ ชิโมโนะในภาษาญี่ปุ่น) ผู้ที่ประกาศตัวเองว่าเป็น "ร็อกสตาร์แห่งอนาคต" ซึ่งเครื่องเล่นเพลงของเขาถูกฝังอยู่ในหน้าอกโดยไม่ได้ตั้งใจระหว่างการผ่าตัดทางไซเบอร์เนติกส์ ทำให้เขาตกอยู่ในสภาวะ สามารถต่อสู้และรับรู้โลกอีกครั้งผ่านการสังเคราะห์สิ่งแวดล้อมอย่างมีจังหวะ แต่เมื่อถูกตราหน้าว่าเป็น "ความบกพร่อง" และถูกตามล่าโดยบริษัทที่เปลี่ยนเขา ชัยจึงรวมกลุ่มกับเพื่อนใหม่เพื่อเอาชนะผู้บริหารของบริษัทและหยุดแผนการของพวกเขา "ไฮไฟรัช" มีเพลงลิขสิทธิ์จากวงดนตรีเช่นเดอะแบล็กคีย์สและไนน์อินช์เนลส์
เมื่อตัวเกมวางจำหน่าย "ไฮไฟรัช" ได้รับกระแสวิจารณ์ในเชิงบวกจากนักวิจารณ์ ซึ่งยกย่องสไตล์ภาพ การกำกับภาพ อารมณ์ขัน ตัวละคร และการต่อสู้ แม้ว่าจะถูกวิจารณ์ในเรื่องของความซ้ำซ้อน การออกแบบด่าน และเพลงประกอบที่จำกัดก็ตาม
สงครามกลางเมืองพม่า (พ.ศ. 2564–ปัจจุบัน)

สงครามกลางเมืองพม่า  หรือเรียกอีกอย่างว่า สงครามกลางเมืองเมียนมาร์  การปฏิวัติพม่าฤดูใบไม้ผลิ หรือ สงครามป้องกันประชาชน เป็นสงครามกลางเมืองที่ดำเนินอยู่หลังจากการก่อความไม่สงบที่ดำเนินมายาวนานของพม่า ซึ่งทวีความรุนแรงขึ้นอย่างมากจากการตอบสนองต่อการรัฐประหารปี 2021 และการปราบปรามอย่างรุนแรงต่อการประท้วงต่อต้านรัฐประหารในเวลาต่อมา
ในช่วงหลายเดือนหลังการรัฐประหาร ฝ่ายค้านเริ่มรวมตัวกันเป็นรัฐบาลเอกภาพแห่งชาติพม่า และเปิดฉากโจมตีรัฐบาลทหาร ภายในปี 2022 ฝ่ายค้านได้ควบคุมดินแดนจำนวนมากแม้ว่าจะมีประชากรเบาบางก็ตาม<ref name="CNN 7/9/21"></ref> การโจมตีของรัฐบาลทหารในหลายหมู่บ้านและตามเมืองต่าง ๆ ได้ทำให้ผู้คนนับหมื่นคนไร้ที่อยู่อาศัย ในวันครบรอบ 2 ปีรัฐประหาร ในเดือนกุมภาพันธ์ 2023 มี่นอองไลง์ ประธานสภาบริหารแห่งรัฐ ยอมรับว่าสูญเสียเมืองไป “มากกว่า 1 ใน 3” ผู้สังเกตการณ์อิสระตั้งข้อสังเกตว่าจำนวนที่แท้จริงน่าจะสูงกว่ามาก โดยมีเพียง 72 เมืองจากทั้งหมด 330 เมืองที่ยังอยู่ภายใต้การควบคุมของกองทัพพม่า
ณ เดือนกันยายน 2022 ผู้คนจำนวน 1.3 ล้านคนต้องกลายเป็นผู้ไร้ถิ่นที่อยู่ และมีเด็กมากกว่า 13,000 คนถูกสังหาร
ยูนิกซ์ซิสเต็มไฟฟ์

ยูนิกซ์ซิสเต็มไฟฟ์  เป็นหนึ่งในระบบปฏิบัติการ ยูนิกซ์เวอร์ชันเชิงพาณิชย์รุ่นแรกๆ ได้รับการพัฒนาครั้งแรกโดยเอทีแอนด์ทีและเปิดตัวครั้งแรกในปี 1983 ซิสเต็มไฟฟ์สี่เวอร์ชันหลักออกวางจำหน่าย ตั้งเป็นหมายเลข 1, 2, 3 และ 4 ซิสเต็มไฟฟ์ รีลีส 4 (System V Release 4 หรือ SVR4) เป็นเวอร์ชันที่ประสบความสำเร็จมากที่สุดในเชิงพาณิชย์ โดยเป็นผลมาจากความพยายามที่วางตลาดในชื่อ "Unix System Unification" ซึ่งได้รับความร่วมมือจากผู้จำหน่ายยูนิกซ์รายใหญ่ มันเป็นที่มาของฟีเจอร์ยูนิกซ์เชิงพาณิชย์ทั่วไปหลายประการ บางครั้ง System V ก็จะย่อเป็น SysV
ภาพรวม.
ปฐมบท.
ซิสเต็มไฟฟ์เป็นผู้สืบทอดต่อจากยูนิกซ์ซิสเต็มทรี ในปี 1982 ในขณะที่เอทีแอนด์ทีพัฒนาและจำหน่ายฮาร์ดแวร์ที่ใช้ซิสเต็มไฟฟ์ ลูกค้าส่วนใหญ่ใช้งานเวอร์ชันจากตัวแทนจำหน่าย โดยอิงตามการใช้งานอ้างอิงของ AT&T เอกสารมาตรฐานที่เรียกว่า System V Interface Definition ได้สรุปคุณลักษณะและลักษณะการทำงานเริ่มต้นของการใช้งาน
การสนับสนุนของเอทีแอนด์ที.
ในช่วงปีแห่งการก่อตั้งแผนกธุรกิจคอมพิวเตอร์ของเอทีแอนด์ที แผนกนี้ได้ผ่านขั้นตอนต่างๆ ของกลุ่มซอฟต์แวร์ซิสเต็มไฟฟ์โดยเริ่มจาก Unix Support Group (USG) ตามด้วย Unix System Development Laboratory (USDL) ตามด้วย AT&T Information Systems (ATTIS) และสุดท้ายคือ Unix System Laboratories (USL)
การแข่งขันกับเบิร์กลีย์ซอฟต์แวร์ดิสทริบิวชัน.
ในช่วงทศวรรษ 1980 และต้นทศวรรษ 1990 ยูนิกซ์ซิสเต็มไฟฟ์ และเบิร์กลีย์ซอฟต์แวร์ดิสทริบิวชัน (Berkeley Software Distribution หรือ BSD) เป็นเวอร์ชันหลักสองเวอร์ชันของยูนิกซ์ ในอดีต BSD มักถูกเรียกว่า "BSD Unix" หรือ "Berkeley Unix"
แยก จปร.

แยก จปร. เป็นทางแยกแห่งหนึ่งในกรุงเทพมหานคร เป็นจุดตัดระหว่างถนนราชดำเนินนอกกับถนนวิสุทธิกษัตริย์ (ทางทิศตะวันตก) และถนนจักรพรรดิพงษ์ (ทางทิศตะวันออก) ในพื้นที่แขวงบ้านพานถมกับแขวงบางขุนพรหม เขตพระนคร และแขวงวัดโสมนัส เขตป้อมปราบศัตรูพ่าย
ชื่อของทางแยก จปร. มาจากการที่ในอดีตบริเวณทางแยกเป็นที่ตั้งของโรงเรียนนายร้อยพระจุลจอมเกล้าซึ่งมีชื่อย่อว่า รร.จปร. ก่อนที่จะย้ายไปตั้งที่จังหวัดนครนายกใน พ.ศ. 2529 ปัจจุบันพื้นที่ดังกล่าวเป็นที่ตั้งกองบัญชาการกองทัพบก
บริเวณแยก จปร. ในปัจจุบันเป็นที่ตั้งของหน่วยงานราชการหลายแห่ง เช่น กระทรวงเกษตรและสหกรณ์ กระทรวงการท่องเที่ยวและกีฬา กระทรวงคมนาคม โรงเรียนแผนที่กรมแผนที่ทหาร
อนึ่ง ยังมีแยก จปร. อีกแห่งที่อำเภอเมืองนครนายก จังหวัดนครนายก โดยเป็นจุดตัดระหว่างถนนสุวรรณศร, ทางหลวงแผ่นดินหมายเลข 3052 (ป่าส้าน–เขาชะโงก หรือถนนทางเข้าโรงเรียนนายร้อยพระจุลจอมเกล้า) และทางหลวงแผ่นดินหมายเลข 3428 (เขาชะโงก–ท้ายทอง)
บิ๊กเมาท์

บิ๊ก เมาท์ (เกาหลี: ) เป็นซีรีท์โทรทัศน์เกาหลีใต้ ปี 2022 นำแสดงโดย อี จง-ซ็อก, อิม ยุน-อา, และ คิม จู-ฮ็อน ออกอากาศตั้งแต่วันที่ 29 กรกฎาคม ถึง 17 กันยายน 2022 ทางช่องเอ็มบีซีทีวีทุกวันศุกร์และวันเสาร์ เวลา 21:50 น. (เวลามาตรฐานเกาหลี) นอกจากนี้ยังมีให้สตรีมมิ่งด้วย ดิสนีย์+ ในบางภูมิภาค
เรื่องย่อ.
(พัคชางโฮ) เขาเป็นทนายความที่เป็นเรตคว้าชัยชนะในศาลเพียงแค่ 10 เปอร์เซนต์เท่านั้น เขาเป็นคนพูดมากและพูดไปเรื่อย ทำให้ใคร ๆ ก็ตั้งฉายาให้กับเขาว่า บิ๊กเมาธ์ กระทั่งเขาเข้าไปพัวพันกับคดีฆาตกรรม และถูกเปิดโปงว่าเป็นนักต้มตุ๋นอัจฉริยะ ที่มีชื่อว่า บิ๊กเมาส์ ด้วยเหตุนี้จึงทำให้ตกอยู่ในสถานการณ์ที่ชีวิตต้องเปลี่ยนไปตลอดกาล
 ทนายความชั้นสามที่มีอัตราความสำเร็จร้อยละ 10 เรียกว่า "บิ๊กเมาท์" โดยคนรู้จักทางกฎหมายเนื่องจากมีแนวโน้มที่จะพูดก่อนทำ ชีวิตของเขาก็ตกอยู่ในอันตรายทันทีเมื่อเขาถูกเข้าใจผิดว่าเป็นนักต้มตุ๋นอัจฉริยะที่รู้จักกันในชื่อ"ปากใหญ่"
 ภรรยาที่คอยให้กำลังใจของชางโฮที่เป็นนางพยาบาลและมีบุคลิกที่กล้าหาญและยังมีความงามที่โดดเด่นอีกด้วย
 นายกเทศมนตรีเมืองกูชอนผู้ทะเยอทะยาน ซึ่งมีเป้าหมายในชีวิตคือการเป็นประธานาธิบดีที่มีเกียรติที่สุด
การผลิตและการเปิดตัว.
มีรายงานว่ามีกำหนดเริ่มถ่ายทำในช่วงครึ่งหลังของปี 2021 โดยใช้งบประมาณอยู่ที่₩30 พันล้าน
ในตอนแรก "บิ๊ก เมาท์" ได้รับการยืนยันว่าจะออกฉายทางช่องtvN อย่างไรก็ตาม ในเดือนเมษายน ค.ศ. 2022 มีการประกาศว่าซีรีท์นี้จะออกอากาศทางช่อง MBC TV ที่กำหนดใหม่ในวันศุกร์และวันเสาร์แทนในเดือนกรกฎาคม
ดอยนางนอน

ดอยนางนอน เป็นทิวเขาในตำบลโป่งงาม ตำบลโป่งผา และตำบลเวียงพางคำ อำเภอแม่สาย จังหวัดเชียงราย บางส่วนของดอยนางนอนอยู่ในการดูแลของวนอุทยานถ้ำหลวง-ขุนน้ำนางนอน
เมื่อ พ.ศ. 2561 เป็นที่รู้จักจากเหตุการณ์ช่วยเหลือผู้ติดอยู่ในถ้ำหลวง-ขุนน้ำนางนอน ดอยนางนอน
ตำนาน.
แนวทิวเขาทอดตัวคล้ายผู้หญิงนอนเหยียดยาวจึงเป็นที่มาของชื่อดอยนางนอน เดิมชื่อ ดอยตายสะ หรือ ดอยสามเส้า มีตำนานเกี่ยวข้องกับปู่เจ้าลาวจก ดอยส่วนที่ศีรษะเรียกว่า "ดอยจ้อง" หรือ "ดอยจิกจ้อง" (เดิมเรียกดอยนี้ว่า ดอยท่าหรือดอยต้า) เป็นดอยของลูกชายปู่เจ้าลาวจกที่รอคอยพ่อ ดอยลูกถัดมาเรียกว่า "ดอยย่าเฒ่า" ซึ่งเป็นภรรยาของปู่เจ้าลาวจก ส่วนดอยอีกลูกหนึ่งคือ "ดอยดินแดง" หรือ "ดอยปู่เจ้าลาวจก" หรือเป็นที่รู้จักกันดีในนามของ "ดอยตุง" ซึ่งเป็นจุดที่สูงที่สุดของดอยนางนอน และเป็นที่ประดิษฐานพระธาตุดอยตุง
มีตำนานเล่าว่า มีเจ้าหญิงองค์หนึ่งแห่งเมืองเชียงรุ้ง สิบสองปันนา แอบชอบพอกับชายหนุ่มคนดูแลม้า จนกระทั่งนางตั้งครรภ์ และกลัวว่าพระบิดาของนางจะลงโทษ จึงพากันหนีมาถึงแคว้นไชยนารายณ์ ทั้งสองเกิดอ่อนเพลีย ชายหนุ่มจึงบอกให้เจ้าหญิงนอนพัก ส่วนชายหนุ่มออกไปหาอาหารมาให้ แต่ก็ถูกทหารของพระบิดาที่ติดตามมาฆ่าตาย เจ้าหญิงรออยู่นาน ชายที่ตนรักก็ไม่มานางจึงตัดสินใจบูชารักโดยเอาปิ่นปักผมแทงศีรษะละสังขาร
อีกตำนานเล่าว่า เจ้าหญิงเมืองพุกามกรีธาทัพออกตามหาเจ้าชายที่นางรัก นางออกรบเรื่อยมาจนมาถึงเวียงสี่ทวงจึงพบกับเจ้าชาย แต่ปรากฏว่าเจ้าชายหนีหายไปกับสาวสวยชาวเวียงนี้อีกครั้ง นางรู้สึกเศร้าสลดจนตรอมใจตาย ก่อนตายได้อธิฐานให้ร่างกลายเป็นเทือกเขา
ยังมีตำนานเล่าว่า พญาครุฑลักพาลูกสาวพญานาค มาแอบซุกซ่อนอยู่ในเทือกเขาแห่งนี้ พญานาคผู้พ่อออกตามหาจนได้พบว่าลูกสาวนอนอยู่กับพญาครุฑในบริเวณที่เป็นต้นน้ำ ปัจจุบันเรียกว่า "ขุนน้ำนางนอน" พญานาคได้ขอลูกสาวคืน แต่พญาครุฑขอแลกกับทองคำ ก่อนกลับพญานาคได้สร้างพระธาตุจอมนาคไว้
สภากรุงเทพมหานคร ชุดที่ 10

สภากรุงเทพมหานคร ชุดที่ 10 (23 กรกฎาคม พ.ศ. 2549 – 22 กรกฎาคม พ.ศ. 2553) เป็นสภากรุงเทพมหานคร เป็นส่วนหนึ่งของการเลือกตั้งสมาชิกสภากรุงเทพมหานคร พ.ศ. 2553 มีสมาชิกจำนวน 57 คน
องค์ประกอบของสภา.
สภาผู้แทนราษฎรไทยประกอบด้วยสมาชิกสภากรุงเทพมหานคร จำนวน 57 ที่นั่ง จากพรรคการเมืองต่างๆ ดังต่อไปนี้
เอกสารจิ่งเจี้ยว

เอกสารจิ่งเจี้ยว (Jingjiao Documents) หรือ เอกสารเนสเตอร์  หรือ พระเยซูสูตร  เป็นชุดเอกสารที่เกี่ยวข้องกับกิจการคณะมิชชันนารีอาโลเปนในศตวรรษที่ 7 ซึ่งเป็นคณะบิชอปของคริสตจักรตะวันออกจากเมโสโปเตเมียในปกครองซัสซานิด และสงฆ์อาดัมจากศตวรรษที่ 8 เอกสารเขียนมือเหล่านี้มีอายุระหว่างปี 635 ซึ่งเป็นปีที่อาโลเปนเดินทางถึงดินแดนจีน ถึงปี 1000 โดยประมาณ ปีที่ซึ่งได้ตราผนึกไว้ในถ้ำที่มั่วเกาใกล้กับตุนหวง อันเป็นสถานที่ที่ค้นพบ
ในปี 2011 เอกสารสี่ฉบับเป็นที่ทราบว่าอยู่ในของสะสมส่วนบุคคลในญี่ปุ่น และอีกฉบับที่ปารีส ภาษาและเนื้อหาสะท้อนการมีปฏิสัมพันธ์กับวัฒนธรรมของจีนในระดับต่าง ๆ ซึ่งรวมถึงการใช้ศัพท์ของศาสนาพุทธกับลัทธิเต๋า
การตั้งชื่อ.
ไม่มีข้อตกลงแน่ชัดถึงชื่อของชุดเอกสารเหล่านี้ในภาพรวม นักวิชาการชาวญี่ปุ่น โยชิโร ซาเอกิ (P. Y. Saeki) บรรยายโดยเรียกเอกสารชุดนี้ว่า "เอกสารเนสเตอร์" (Nestorian Documents) ชื่อนี้ยังคงใช้อยู่เรื่อยมา ส่วนนักวิชาการยุคหลัง ๆ หันมาใช้ชื่อภาษาจีนซึ่งคือ "เอกสารจิ่งเจี้ยว" (Jingjiao Documents)
นักจีนศึกษา มาร์ติน พาล์เมอร์ ได้พยายามจะบรรยายถึงเอกสารเหล่านี้รวมกันว่าเป็น พระสูตร เพื่อเชื่อมต่อเอกสารเข้ากับศาสนาพุทธอันเนื่องมาจากแนวโน้มของเนื้อหาและภาษาในเอกสารซึ่งโน้มเอียงไปทางการใช้คำศัพท์ในพุทธศาสนา และบางส่วนเนื่องมาจากชื่อจีน "จิ่งเจี้ยว" นั้นประกอบด้วยอักษรคำว่า "จิ่ง" (經) ซึ่งมักจะแปลตรงกับแนวคิดเรื่องพระสูตรในภาษาจีน ส่วนพาล์เมอร์อธิบายว่าอักษรนี้แท้จริงแปลว่า "วรรณกรรมศักดิ์สิทธิ์" และยังใช้เรียกคัมภีร์คลาสสิก เช่น Four Books and Five Classics (四書五經) ในลัทธิขงจื่อ หรือแม้นแต่ในชื่อปัจจุบันของพระคัมภีร์ไบเบิลเป็นภาษาจีน ซึ่งคือ "Shengjing" (聖經)
ศิลาจารึกซีอาน

ศิลาจารึกซีอาน  หรือ ศิลาจารึกจิ่งเจี้ยว  หรือ "ศิลาจารึกเนสเตอร์" เป็นศิลาจารึกสมัยราชวงศ์ถัง สร้างขึ้นในปี 781 และจดบันทึกประวัติศาสตร์ 150 ปีของศาสนาคริสต์ในประเทศจีนในยุคแรก ศิลาจารึกนี้เป็นหินปูนความสูง จารึกด้วยอักษรภาษาจีนและซีรีแอก บรรยายถึงการมีอยู่ของชุมชนคริสต์ชนในหลายนครในจีนตอนเหนือ และแสดงให้เห็นว่าคริสตจักรตะวันออกได้รับการยอมรับโดยจักรพรรดิไท่ซงแห่งราชวงศ์ถัง ผ่านความพยายามของคณะมิชชันนารีอาโลเปนในปี 635 เนื้อความของจารึกระบุว่าอาโลเปนและคณะมิชชันนารีคริสต์ศาสนาแบบซีเรียเดินทางมายังจีนผ่านทางต่าฉิน (โรมันตะวันออก) ในปีที่เก้าในรัชสมัยของจักรพรรดิไท่ซง (คือปี 635) พร้อมทั้งเอกสารและรูปเคารพต่าง ๆ สงฆ์ในสังกัดคริสตจักรตะวันออกนามว่าอาดัม เป็นผู้พรรณาเนื้อความบนจารึกนี้ 
จารึกถูกฝังในปี 845 เป็นไปได้ว่าระหว่างการกดขี่ทางศาสนา ซึ่งไล่ล่าประหารชีวิตพุทธศาสนิกชนแต่ก็กระทบต่อคริสต์ศาสนิกชนเช่นกัน จารึกได้ถูกค้นพบอีกครั้งในสมัยราชวงศ์หมิงในปี 1625 ด้านหลังวัดชงเริน (Chongren Temple) นอกนครซีอาน ตามบันทึกของนักบวชคณะเยสุอิต อัลวาโร เซเมโด คนงานที่ค้นพบจารึกนี้ได้นำไปรายงานต่อผู้ว่าการเมืองทันที ต่อมาผู้ว่าได้เดินทางมายังพื้นที่ที่ขุดพบ แล้วมีคำสั่งให้ก่อสร้างฐานและหลังคาครอบ รวมถึงมอบหมายให้อารามพุทธแห่งหนึ่งที่ตั้งอยู่ใกล้กันเป็นผู้ดูแล ปัจจุบัน จารึกจัดแสดงอยู่ที่ป่าจารึกในซีอาน ประเทศจีน
เจดีย์ต้าฉิน

เจดีย์ต้าฉิน  เป็นเจดีย์พุทธในเทศมณฑลโจวจือในซีอาน มณฑลส่านซี ตั้งอยู่ห่างไปสองกิโลเมตรจากวัดโหลวกวานไถ มีการกล่าวอ้างว่าเจดีย์นี้เป็นของคริสตจักรตะวันออกของจีนในสมัยราชวงศ์ถัง
ศัพทมูล.
"ต้าฉิน" เป็นชื่อภาษาจีนโบราณของจักรวรรดิโรมัน หรือในบางบริบทอาจหมายถึงตะวันออกใกล้ โดยเฉพาะแคว้นซีเรีย
ประวัติศาสตร์.
เจดีย์ต้าฉินปรากฏบันทึกครั้งแรกในปี 1065 ที่ซึ่งกวีชาวจีนซู ตงพัว เดินทางมาที่นี่และนิพนธ์บทกวีเกี่ยวกับเจดีย์ในชื่อ "วัดต้าฉิน" น้องชายของเขา ซู เจ๋อ ยังเขียนกวีสะท้อนกล่าวถึงสงฆ์ของวัด หลังเกิดแผ่นดินไหวในปี 1556 เจดีย์เสียหายและถูกทิ้งร้าง รวมถึงทำให้พื้นที่ใต้ดินของเจดีย์เข้าถึงไม่ได้อีกต่อไป
บิชอปแห่งคริสตจักรตะวันออกอัสซีเรีย มาร์ อาวา โรเยล ได้เดินทางเยือนเจดีย์นี้ในปี 2012
ลักษณะ.
เจดีย์อิฐแปลนพื้นรูปแปดเหลี่ยม ความสูงเจ็ดชั้น ราว 34 เมตร (ในอดีตเชื่อว่าสูง 32 เมตร) ชั้นแรกสุดมีขนาดความกว้างของแต่ละฝั่งอยู่ที่ 4.3 เมตร
ข้อเสนอเกี่ยวกับศาสนาคริสต์.
ในปี 2001 นักจีนศึกษา มาร์ติน พาล์เมอร์ และผู้แปลหนังสือจีนวิทยาหลายเล่ม เช่น จวางจือ และ "อี้ชิง" ได้เสนอว่าเจดีย์นี้มีความเกี่ยวเนื่องกับคริสตจักรตะวันออกในสมัยราชวงศ์ถัง ไว้ในหนังสือของเขา "The Jesus Sutras" (พระเยซูสูตร) ซึ่งเป็นที่ถกเถียง พาล์เมอร์ระบุว่าโบสถ์และอารามคริสต์มีสร้างขึ้นในปี 640 โดยมิชชันนารียุคแรกของคริสตจักรจะวันออก ส่วน "ต้าฉิน" เป็นชื่อของจักรวรรดิโรมันตามที่ปรากฏในเอกสารภาษาจีนยุคแรก ๆ ในศตวรรษที่ 1-2
และในศตวรรษที่ 9 ตอนกลาง คำนี้ยังใช้เรียกโบสถ์มิสซังของคริสต์ชนซีเรีย
ผู้สนับสนุนคำกล่าวอ้างของพาล์เมอร์เสนอให้เห็นถึงรายละเอียดต่าง ๆ ว่าเจดีย์นี้ในอดีตเป็นโบสถ์คริสต์ เช่นรอยขีดเขียนภาษาซีเรีย และภาพที่เสนอว่าเป็นฉากการประสูติของพระเยซู นอกจากนี้ ด้วยลักษณะการจัดวางของอารามตามทิศตะวันออก-ตะวันตก ทำให้ยิ่งสนับสนุนว่าที่นี่เป็นของศาสนาคริสต์ มากกว่าพุทธและเต๋าซึ่งนิยมจัดวางตามทิศเหนือ-ใต้
หน่วยงานท้องถิ่นได้สร้างความนิยมให้กับข้อเสนอของพาล์เมอร์โดยมุ่งหวังจะกระตุ้นการท้องเที่ยวในพื้นที่ รวมถึงยังมีนักวิชาการชาวจีนที่ยกย่องและเขียนบทความเห็นด้วยกับข้อเสนอของพาลเมอร์ ในตอนแรกของรายการปี 2009 โดยบีบีซี "A History of Christianity" มีบางฉากที่มาจากเจดีย์นี้ และยังมีบทสัมภาษณ์ของพาล์เมอร์โดยผู้ดำเนินรายการ ศาสตราจารย์เดียร์เมด แม็คคัลลอห์
อย่างไรก็ตาม ข้อเสนอแนะของพาล์เมอร์เป็นที่ถกเถียง นักวิชาการที่ปฏิเสธข้อเสนอแนะของเขา เช่น ไมเคิล คีวาค (Michael Keevak) ผู้เขียนหนังสือ "The Story of a Stele" และเดวิด วีล์มซ์ฮวร์สท์ (David Wilmshurst) ผู้เขียนหนังสือ "The Martyred Church: A History of the Church of the East"
การป้องกันกำลังรบ

การป้องกันกำลังรบ การคุ้มครองกำลังรบ หรือ การพิทักษ์กำลังรบ  หมายถึงแนวคิดในการปกป้อง บุคลากรทางทหาร สมาชิกในครอบครัว พลเรือน สิ่งอำนวยความสะดวก อุปกรณ์ และการปฏิบัติการจากภัยคุกคามหรืออันตราย เพื่อรักษาประสิทธิภาพในการปฏิบัติการและมีส่วนช่วยให้ภารกิจประสบความสำเร็จ มันถูกใช้เป็นหลักนิยมของสมาชิกเนโท
ประวัติ.
แนวคิดเรื่องการป้องกันกำลังรบเริ่มต้นมาจากเหตุระเบิดค่ายทหารเบรุตในเลบานอนเมื่อปี พ.ศ. 2526 ในขณะที่ช่วงสงครามเย็นได้มุ่งเน้นไปที่ไปที่การสะสมกำลังทหารขนาดใหญ่ (เช่น สหภาพโซเวียต) รูปแบบของกองทัพสหรัฐจึงเป็นรูปแบบของกองกำลังที่สามารถคาดเดาได้สำหรับการเข้าโจมตีที่ใช้วิธีนอกแบบและแบบกองโจร โดยผลที่ตามมาคือในระหว่างการปฏิบัติการรักษาสันติภาพของนาวิกโยธินสหรัฐในเลบานอนเมื่อปี พ.ศ. 2526 ได้มีการฝ่าแนวกั้นของบรรทุกของพลเรือนสองคันเข้าไปในพื้นที่หวงข้ามของนาวิกโยธินและทำการจุดระเบิดฆ่าตัวตายจากรถบรรทุกบริเวณโรงนอนของทหารสหรัฐและคันที่สองจุดระเบิดที่โรงนอนของทหารฝรั่งเศส
ต่อมาได้มีการนำหลักการป้องกันกำลังรบไปใช้งานทั่วทั้งกระทรวงกลาโหมสหรัฐ (และต่อมาหน่วยยามฝั่งสหรัฐได้นำไปปรับใช้งานต่อ) เพื่อให้แน่ใจว่าสถานการณ์ดังกล่าวจะไม่เกิดขึ้นอีกกับกองกำลังของสหรัฐ โดยการป้องกันกำลังรบมีลักษณะเฉพาะตัวคือการเปลี่ยนกลยุทธ์ในการป้องกันอยู่ตลอดเวลาเพื่อไม่ให้อีกฝ่ายสามารถคาดเดาได้
หลักการ.
การป้องกันกำลังรบ เป็นการป้องกันไม่ให้เกิดภัยหรืออันตรายแก่กำลังรบ ซึ่งอาจจะมาจากด้านใดด้านหนึ่งที่เราไม่ได้คาดคิดหรือเตรียมไว้ จึงต้องมีการเตรียมการป้องกันเอาไว้ในทุกด้านก่อนล่วงหน้า เช่น การป้องกันการโจมตีทางอากาศ การถูกเข้าปฏิบัติการนอกเหนือจากการรบ การป้องกันอาวุธชีวะเคมี รังสี และนิวเคลียร์ การระบุฝ่าย การป้องกันพื้นที่ การป้องกันด้านไซเบอร์ และการประเมินความเสี่ยง
การป้องกันกำลังรบนั้นเป็นไปเพื่อความคล่องตัวในการปฏิบัติภารกิจและทำให้ดำเนินภารกิจได้อย่างมีประสิทธิภาพ ซึ่งนอกจากนี้ยังช่วยให้ลดความเสียหายหากเกิดการโจมตีหรือทำอันตรายขึ้น จำกัดวงความเสียหายที่เกิดจากการปฏิบัติการทางทหารต่อพลเรือนและการปฏิบัติการโจมตีแบบไร้รูปแบบ
โดยการป้องกันกำลังรบไม่หมายรวมไปถึงการทำให้ศัตรูนั้นพ่ายแพ้ หรือการป้องกันการเกิดอุบัติเหตุ ปัญหาสภาพอากาศ หรือโรคร้าย